Ka palju mänguasju valmistasin endale ise. Poes oli müügil mudellennukite materjal bambuse, paberi ja puuliistude näol, mis siis ise tuli vastavalt oma oskustele valmis töödelda. Sain mõne neist üsna rahuldavalt lendama. Hiljem nakatusin lohepisikust. Nõmmel, metsade vahel oli neid võrdlemisi raske lennutada ja nii rändasid nii mõnedki minu saavutused ahju. Üks neist siiski võttis ootamatult tuule alla ja, olles kerinud lahti terve 10-number niidirulli, kadus koos sellega kõrgusesse ja kaugusesse. Kus ta oma otsa leidis, sellest pole mul loomulikul aimugi.